K O R R A L D U S	

Haapsalu, 		 21. november 2007 nr 868

Äriruumi üürilepingu 
tähtaja pikendamine
(Lihula mnt 3, Haapsalu)

AS-i Starman haldusdirektor Jüri Pokk isikus esitas linnavalitsusele avalduse sooviga pikendada 27.12.2006 sõlmitud äriruumi üürilepingut Lihula mnt 3, Haapsalu. Võttes aluseks AS Starman avalduse 12.11.2007 nr 7-1/1953, Haapsalu Linnavalitsuse 05.12.2006 korralduse nr 873 alusel sõlmitud äriruumi üürilepingu ja juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3, Haapsalu Linnavolikogu 30.06.1994 määrusest nr 11 „Haapsalu linnavarade valdamise, kasutamise ja käsutamise kord” Haapsalu Linnavalitsus

k o r r a l d a b:

1.	Pikendada Haapsalu Linnavalitsuse 05.12.2006 korralduse nr 873 alusel AS-ga Starman (registrikood 10069659, asukoht Akadeemia tee 28, 12618 Tallinn) 27.12.2006 sõlmitud äriruumi üürilepingu punktis 2.1 määratud lepingu kehtivuse tähtaega kuni 31.detsembrini 2008. Teistes lepingupunktides jääb 27.12.2006 sõlmitud üürileping kehtima sõlmitud kujul.
2.	Käesolev korraldus teha teatavaks AS-le Starman (Akadeemia tee 28, 12618 Tallinn) korralduse koopia saatmisega posti teel, aselinnapeale (A.Sein) koopia üleandmisega allkirja vastu.
3.	Korraldus avalikustada väljapanekuga linnavalitsuse fuajees.
4.	Korraldus jõustub teatavakstegemisest.
5.	Korralduse peale võib esitada halduskaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea				Erko Kalev
				Linnasekretär